31 मार्च तक कोटपूतली की 16 ग्राम पंचायतों को खुले में शौच से मुक्त करें
जिलाकलेक्टर सिद्धार्थ महाजन बुधवार को आधा दर्जन ग्राम पंचायतों में बन रहे शौचालयों की स्थिति का अवलोकन किया। इसके बाद एसीएम न्यायालय पुलिस थाने का निरीक्षण करते हुए अधिकारियों को आवश्यक दिशा निर्देश दिए। उन्होंने शौचालय निर्माण की धीमी गति को लेकर अधिकारियों की खिंचाई की। कहा, कोटपूतली पंचायत समिति की 31 में से 16 ग्राम पंचायतों को 31 मार्च तक खुले में शौच से मुक्त कराने के लिए अावश्यक कार्रवाई करें।
कलेक्टर दोपहर गोरधनपुरा पहुंचे जहां नवनिर्मित शौचालयों का निरीक्षण किया तथा ग्रामीणों को स्वच्छता के फायदेे बताते हुए अधिकाधिक शौचालय बनवाने को कहा। सरपंच महेश कुमार यादव ने कलेक्टर को आश्वस्त किया कि 15 मार्च तक वे ग्राम पंचायत को ओडीएफ घोषित करवा लेेंगे। इसके बाद कुजोता पंचायत मुख्यालय पर निर्माणाधीन शौचालयों का निरीक्षण किया। कलेक्टर ने समय- समय पर शौचालयों का निरीक्षण करने के लिए पंचायत समिति के इंजीनियरों को हिदायत दी। सरपंच नरेन्द्र प्रसाद यादव ने पेयजल समस्या से अवगत कराया। कलेक्टर ने पेयजल की समुचित व्यवस्था करने का आश्वासन दिया तथा प्रधानमंत्री आवास योजना के तहत बनने वाले मकानों के लिए बीडीओ को आवश्यक निर्देश दिए।
शुक्लाबास के गांव पवाना पहुंचे तो वहां निर्माणाधीन शौचालयों की स्थिति का अवलोकन करते हुए काम में तेजी लाने को कहा। सहायक कलेक्टर न्यायालय का निरीक्षण किया, जहां पत्रावली संधारण को लेकर निर्देशित किया। पुलिस थाने का निरीक्षण करते हुए पंचायत समिति कोटपूतली पावटा की बीडीओ को थाने की तरह रिकॉर्ड रखने की हिदायत दी। डीएसपी महमूद खान, एसएचओ रवीन्द्रप्रताप सिंह ने थाना क्षेत्र में घटित अपराधों को लेकर जानकारी दी। थाने में कलेक्टर ने पुलिस एवं प्रशासनिक अधिकारियों की बैठक लेते हुए आवश्यक दिशा निर्देश दिए। इससे पहले कलेक्टर को पुलिस कर्मियों की और से गार्ड ऑफ ऑनर दिया गया। एसडीएम सुरेश चौधरी, तहसीलदार राजवीर सिंह यादव, बीडीओ रेखा रानी व्यास, पावटा बीडीओ राजबाला मीणा, पीओ प्रेमप्रकाश बावता, महेन्द्र कुमार यादव, महेन्द्र कुमार, रूपेन्द्र आर्य सहित अनेक अधिकारी कार्मिक उपस्थित थे।
सौंपेविभिन्न ज्ञापन
कलेक्टरको शुक्लाबास में राधेश्याम यादव ने अवैध खनन ब्लास्टिंग पर रोक लगाने की मांग का ज्ञापन सौंपा। सांगटेडा के ग्रामीणों ने हाइवे पर फ्लाई ओवर बनवाने पावटा प्रधान रेखा मीणा की अगुवाई में ग्रामीणों ने हाइवे पर लाडा का बास पाइंट पर आएदिन हो रहे हादसों को लेकर आवश्यक कदम उठाने की मांग की। कलेक्टर ने एसडीएम को एनएचएआई के अधिकारियों के साथ बातचीत कर समस्या समाधान करने के निर्देश दिए।
कोटपूतली. थानेमें पुलिस एवं प्रशासनिक अधिकारियों की बैठक लेते कलेक्टर।
hin_Deva hin_Deva hin_Deva hin_Deva hin_Deva hin_Deva awa_Deva